‘n Oog vir ‘n oog en 'n tand vir 'n tand - www.bybelkennis.co.za
“God, I pray, light these idle sticks of my life and may I burn up for Thee. Consume my life, my God, for it is Thine. I seek not a long life but a full one like Yours, Lord Jesus” (Jim Elliot).
Julle het gehoor dat dat gesê is: “’n Oog vir ‘n oog en ‘n tand vir ‘n tand.” (Matteus 5:38). Jesus mag hier Deuteronomium 19:21 aanhaal. (Ons kry basies dieselfde in Eksodus 21:24 en Levitikus 24:20). Gaan ons na Deuteronomium 19:21 terug, lees ons: Jy mag so ‘n persoon nie genade betoon nie: ‘n lewe vir ‘n lewe, ‘n oog vir ‘n oog, ‘n tand vir ‘n tand, ‘n hand vir ‘n hand en ‘n voet vir ‘n voet. Geen genade nie. Vergelding is nie ‘n opsie nie maar ‘n verpligting.
In Jesus se tyd was daar die Romeinse Lex talionis wat bepaal het dat oortredings gestraf moet word, maar dat die straf by die oortreding moet pas. Jy kan nie sommer buitensporige strawwe oplê vir kleiner oortredings nie. Deuteronomium 19:21 en die Lex taliones sê wat ‘n mens verkeerd gedoen het, moet reggestel word deur dieselfde aan hom te doen – Jy mag so ‘n persoon nie genade betoon nie. Geregtigheid moet wel gebalanseer word – die straf moet by die oortreding pas.
Jesus kom in Matteus 5:38 – 42 met ‘n heeltemal nuwe benadering – bewys genade! Julle moet julle nie teen ‘n kwaadwillige mens verset nie. In plaas van vervolging en vergelding om die verkeerde te herstel, wys Jesus ‘n ander pad vir ons … bewys genade.
Pinchas Lapide stel dit so:
Weg van konflik na deernis.
Weg van konfrontasie na samewerking.
Weg van ‘n dogmatiese monoloog na ‘n dialoog tussen gelykes
As iemand jou op die regterwang slaan (‘n groot belediging), draai ook die ander wang na hom toe. Dit is vir ons een van die moeilikste gedeeltes in die Bybel om uit te leef
Laaste 30 Dae: 25,899
Laaste 365 Dae: 274,038